
ACTA 

ACTA PII PP. X 


EPISTOLAE. 


AD V. E. VINCENTIUM CARD. VANNUTELLI, QUEM PARISIOS, UT SAECULARIBUS 
SOLLEMNIBUS IN HONOREM FRIDERICI OZANAM HABENDIS PRAESIT, LEGATUM 
SUUM MITTIT, SUMMIS LAUDIBUS OZANAM EIUSQUE OPERAM PROSECUTUS. 


Venerabilis Frater noster, salutem et apostolicam benedictionem. — 
Quod propediem, exeunte saeculo ex quo Antonius Fridericus Oza- 
nam hance lucem aspexit, Societas Vincentiana, ut accepimus, sollemni 
commemoratione celebrare virum parat, Nos equidem probamus vehe- 
menter tale propositum, libentissimeque facturi sumus, ut illa ipsa sol- 
lemnia Nostrae dignitatis accessione amplificemus. Etenim cum iustum 
arbitramur eius ornare nomen qui profecto in illustranda et scriptis et 
factis salutari virtute fidei catholicae aetatem omnem, heu non ita lon- 
gam, consumpsit, ut inter praeclaros christianae sapientiae vindices 
ponatur; tum vero nolumus occasioni deesse, quae datur, testandae 
rursus propensissimae voluntatis Nostrae erga illud Opus quod confe- 
rentiarum dicitur, cuius hic iure primarius conditor habetur. Nam con- 
sociatio id genus - quae cum ad christianam caritatem tota spectet, 
nomine patrocinioque recte utitur Vincentii a Paulo - quis non miretur 
quam brevi tempore quantaque cum utilitate communi se usque quaque 
propagarit? Vixdum eius hic noster cum paucis eiusdem animi virtu- 
tisque sodalibus semina iecerant, alte radices egit, atque opinione cele- 
rius tamquam in celsam arborem patulisque diffusam ramis excrevit; 
ut consentaneum ceteroqui erat ingenio nationis Gallicae, qua quidem ad 
Religionem promovendam nihil actuosius, aut uberius. Eademque nunc 
Acta, vol. V, n. 7. — 30-4-913. 13 

late per terrarum orbem magno est usui non solum multitudini ege- 
norum, quibus tum ad hance vitam tum ad aeternam bona adiumenta 
suppeditat, verum etiam sociis ipsis, quos commode per varia christianae 
misericordiae munia ad omnem sanctimoniam exercet. Haec reputan- 
tibus Nobis satis superque est causae, cur Nos in primis ista partici- 
pemus sollemnia, optemusque ut honoribus habendis meritissimo viro 
simul operis eius notitia apud homines atque studium crescat. Ac sane 
in tanta perturbatione rerum omnium, quantam vel doctrinarum fallacia 
vel cupiditatum licentia creat, optime civili societati consulatur, si, 
quotquot christianam ipsius disciplinam curae habent, Ozanam et magi- 
strum sequantur et ducem. Itaque maiora semper a Deo Societati Vin- 
centianae incrementa precanda sunt, ut saluberrima sui auctoris instituta 
longe lateque usque in ultimas oras possit extendere. Iam vero, cum in 
generali coetu quem apud summum Consilium delecti conferentiarum 
habituri sunt Parisiis, velimus esse qui haee animi Nostri sensa exponat, 
nullum videmus aptiorem cui hoc mandemus officii, quam illum S. R. E. 
Cardinalem, qui vicesimum iam annum Societatis huius apud Apo- 
stolicam Sedem patronum agit, particeps studiorum eius coeptorumque 
fautor perdiligens. Quare te, venerabilis Frater Noster, Legatum Nostrum 
mittimus, qui, quae his litteris tibi significavimus, in eo coetu verbis 
Nostris exprimas. Idem generali Consilio ac ceteris, quos una conven- 
turos diximus, universis etiam, quos Societas Vincentiana vel habet 
sodales, vel iuvat pauperes, atque omnibus de clero populoque claris 
viris, quicumque ad haec sollemnia honestanda contulerint aliquid, apo- 
stolicam benedictionem, auspicem divinorum munerum, afferes; quam 
tibi primum, venerabilis Frater Noster, amantissime impertimus. 

Datum Romae apud sanctum Petrum, ipso die sollemni Paschae, 
anno Pontificatus Nostri decimo. 


PIUS PP. X. 


II. 


AD RR. PP. DD. BERNARDUM HERRERA RESTREPO ARCHIEPISCOPUM BOGOTENSEM 
CETEROSQUE ARCHIEPISCOPOS ET EPISCOPOS REIPUBLICAE COLUMBIANAE, 
GRATUS OB LITTERAS PIETATIS PLENAS, QUAS COMMUNITER MISERANT. 


Venerabiles Fratres, salutem et apostolicam benedictionem. — Gra- 
tias vobis ingentes agimus, ob communes litteras quas ex vestro sol- 
lemni coetu haud pridem ad Nos dedistis: valde enim Nos delectarunt. 

Siquidem non modo declarationem sane illustrem vestrae in Nos pie- 
tatis habebant, sed etiam quae de vestro pastorali studio erat Nobis 
opinio, eam praeclare confirmabant. Namque intelleximus omnia vos 
efficere diligenter, quae populorum vestrorum salus hoc tempore desi- 
derat. Quare gratulamur quoque vobis; petimusque a Deo ut vestrae 
diligentiae coepta gratiae suae muneribus adiuvet et foveat. Harum 
autem auspex sit apostolica benedictio, quam vobis, venerabiles Fratres, 
vestrisque gregibus amantissime impertimus. 

Datum Romae apud S. Petrum, die xxvi mensis martii McMx111, 
Pontificatus Nostri anno decimo. 


PIUS PP. X. 


AD R. P. D. GERMANUM BRETON, ANTISTITEM DOMUS PONTIFICIAE, RECTOREM 
TOLOSANAE STUDIORUM UNIVERSITATIS CATHOLICAE; GAUDET DE ORDI- 
NATIONE STUDIORUM, LAUDAT INCREMENTA DISCIPLINAE PHILOSOPHICAE, 
CUPIT NUMERUM ALUMNORUM AUGERI. 


Dilecte Fili, salutem et apostolicam benedictionem. — Quae nuper 
de ista, quam regis, Universitate studiorum Nobis percupientibus renun- 
tiasti, - quod vel ad auctoritatem gravitatemque doctorum decurialium 
attinet, vel ad sanitatem doctrinarum quae ibi traduntur, vel ad. disei- 
plinae sanctitatem qua omnes alumni, clerici maxime, gubernantur, - ea 
quidem iam scis pergrata Nobis accidisse. Sed tamen visum est Nobis 
hasce ad te dare litteras, ex quibus volumus appareat magni a Nobis 
fieri et operam tuam in hoc Instituto moderando et episcoporum provi- 
dentiam in tuendo. Illud autem praecipue gratum est, eos, te suadente, 
cogitare de augendis secundum vota Nostra magisteriis philosophiae, 
scilicet ut hoc graviorum studiorum genus, quo, tamquam fundamento, 
nituntur cetera, recte ac solide constituatur. Superest, ut cum Institutum 
optimorum abundet copia doctorum, floreat etiam numero, qui quidem 
nimis exiguus est, discipulorum: ita enim demum poterit uberes, qui 
exspectantur, in commune fructus afferre. Idque commode fiet, si epi- 
scopi patroni studeant duos tresve alumnos quotannis singuli istuc 
mittere, philosophia sacrisque disciplinis excolendos; quod ut faciant, 
Nos equidem valde optamus. In auspicium vero divinorum munerum 
atque in testimonium singularis benevolentiae Nostrae tibi, dilecte Fili, 
venerabilibus Fratribus quibus istud Athenaeum est curae, omnibusque 

eius et magistris et auditoribus, apostolicam benedictionem amantissime 
impertimus. 

Datum Romae apud S. Petrum, die 1 mensis aprilis mcmxim, Pon- 
tificatus Nostri anno decimo. 


PIUS PP. X. 


IV. 


AD V. E. DOMINICUM CARD. FERRATA, ARCHIPRESBYTERUM LATERANENSEM, QUEM 
RENUNTIAT LEGATUM SUUM AD CONVENTUM EUCHARISTICUM MELITENSEM. 


Dilecte Fili noster salutem et apostolicam benedictionem. — Inter 
publicas illustrioresque significationes Fidei, quas hoc anno per saecu- 
laria Constantiniana daturum est catholicum nomen, Conventus pro- 
fecto, indictus de more ad promovendum sanctissimae Eucharistiae 
cultum, facile eminebit; cui quidem ipsa solemnis commemoratio legi- 
timae vindicatae libertatis Ecclesiae lumen afferet, cuius libertatis prae- 
sens vivusque adest in Sacramento augusto divinus conditor. 

Ac locus huius habendi coetus apte admodum delectus est ocellus 
insularum, Melita; quae, quum populo latissime imperioso pareat, one- 
rariis aeratisque, omnes mundi oras peragrantibus, frequentari solet, 
quaeque, quum in gremio Mediterranei maris exstet, medium ferme 
obtinet veteris Orbis, cui Constantinus Magnus gloriam Crucis Christi 
victor demonstravit. 

Si nunquam igitur factum est, ut in celeberrimis conventibus eucha- 
risticis desideraretur qui Pontificis Maximi personam gereret, multo 
minus decet id fieri hoc anno in quem tam faustae memoriae incidit 
recordatio. Itaque visum est Nobis ad hoc munus te, dilecte Fili 
Noster, deligere, qui vel egregiis ornamentis animi et ingenii, vel gra- 
vissimis legationibus sancte nitideque gestis, vel etiam editis pietati 
fovendae scriptionibus valde Nobis commendaris. Eo vel magis quod ea 
ipsa loca non ita pridem, missus item a Nobis, adivisti, ut sacerrimo 
Virginis Deiparae simulacro quod Conspicuae colitur, auream coronam 
imponeres; ac meminimus, in mandato efficiendo, et quam cumulate 
Nobis satisfeceris, et quanta incolarum tibi studia conciliaris. Quare ad 
Melitensem Conventum Eucharisticum te mittimus, qui Nostro nomine 
ei praesideas, Legatumque Nostrum his te litteris renuntiamus. Iam 
de prospero eventu rei, cum alacritas et sollerlia eorum qui Conventui 
apparando praesunt, tum fervor ac religio populi dubitare non sinit. 

Constat Melitenses, si qua in re, certe in professione et cultu catholicae 
fidei nemini cedere. Hance enim Gentium Apostolus, quum a naufragio 
evasisset in insulam, liberali exceptus hospitio, eis attulit; hance ipsam 
deinceps a maioribus traditam, in magna varietate fortunae constantis- 
sime retinuerunt. Atque huius fidei nullus locupletior testis, quam tu, 
dilecte Fili Noster, cui contigit eis quae diximus, sollemnibus Marianis 
non interesse solum, sed praeesse. Quod si communis Melitensium pietas 
praeclaros magnae Dei Matri tune honores habuit, quales quantique 
futuri sunt qui Christo ipsi Deo tribuentur, certantibus cum ardore 
incolarum advenis, qui undique, ut affertur, Melitam confluent? Fore 
igitur hunc Conventum et piorum celebritate et caerimoniarum splen- 
dore memorabilem affirmare iam nunc sine ulla dubitatione licet. Eum- 
dem vero futurum, quod maius est, non modo popularibus, sed catho- 
licis late gentibus feracem optimorum fructuum, quis neget, praesertim 
si huc in primis communia consulta spectarint, ut Nostris de divina 
Eucharistia praescriptionibus vulgo sit obtemperatio diligentior? Omnino 
nihil est quod ad communem salutem pluris intersit, quam ut cari- 
tatem immensam Jesu Domini cum altius usque cognoscant homines, 
tum studiosius redament, tum vero usurpent fructuosius. Etenim humano 
generi, tanta vel malorum mole vel bonorum veri nominis inopia labo- 
ranti, unus [lle mederi aut opitulari potest, qui suapte natura bonus 
et dives est; Is autem nusquam tam promptus, quam sub mysticis 
Eucharistiae latebris, adesse nobis voluit et ad medendum et ad opitu- 
landum. 

Auspicem divinorum munerum ac testem singularis Nostrae bene- 
volentiae, accipe, dilecte Fili Noster, apostolicam benedictionem, quam 
tibi et omnibus qui Melitensem Conventum celebrabunt, amantissime 
impertimus. 

Datum Romae apud S. Petrum, die vit mensis aprilis mcmx1u, Pon- 
tificatus Nostri anno decimo. 


PIUS PP. X. 

S. CONGREGATIO CONSISTORIALIS 


I. 
ERECTIONIS ARCHIDIOECESIS AC DIOECESIS. 


Ssmus D. N. Pius Pp. X decreto huius sacrae Congregationis Con- 
sistorialis diei 30 novembris 1912 dioecesim S. Alberti in duas partes 
divisit, atque in eius meridionali territorio novam ac distinctam dioe- 
cesim, Calgariensem denominandam, constituit, his cireumscriptam limi- 
tibus: ad orientem confiniis civilibus provinciarum de Alberta et de 
Saskatchewan; ad meridiem divortio foederatos Americae Septentrio- 
nalis Status inter et Canadensem ditionem; ad occidentem limitibus 
provinciarum Columbiae Britannicae et de Alberta seu apice montium 
Saxozorum; ad septentrionem denique linea quae dividit civiles comi- 
tatus vulgo townships qui recensentur numeris XXX et XXXI. 

Dioecesim praeterea, S. Alberti, limitibus praefatis coarctatam, eadem 
Sanctitas Sua a metropolitico iure ecclesiae S. Bonifacii subtraxit, et 
ad metropolitanae sedis dignitatem evexit, translata sede a civitate 
S. Alberti ad aliam vulgo Edmonton; unde in posterum dioecesis haec 
Edmontonensis vocabitur. 

Novam vero Calgariensem dioecesim simul ac vicariatus aposto- 
licos de Athabaska et de Mackenzie a metropolitico iure archidioecesis 
S. Bonifacii subtraxit ac in suffraganeas sedes attribuit metropolitanae 
ecclesiae Edmontonensi. 


II. 
ERECTIONIS DIGNITATIS DECANATUS. 


Item Ssmus D. N. Pius Pp. X decreto eiusdem sacrae Congrega- 
tionis diei 10 aprilis 1913, in cathedrali capitulo Blesensi unam capi- 
tularem dignitatem, cui Decanatus nomen inhaereat, instituit. 

PROVISIO ECCLESIARUM. 


Successivis sacrae Congregationis Consistorialis decretis Ssinus D. 
N. Pius Pp. X has quae sequuntur ecclesias de proprio pastore pro- 
vidit, scilicet: 

4 martii 1913. — Metropolitanae ecclesiae Capuanae praefecit Rhum 
Ianuarium Cosenza, hactenus episcopum Casertanum. 

31 martii.:— Titulari ecclesiae archiepiscopali Larissensi sac. Ca- 
rolum Montagnini, canonicum patriarchalis Basilicae Lateranensis et 
delegatum apostolicum in republica Columbiana. 

4 aprilis. — Cathedrali ecclesiae Corporis Christi sac. Paulum Nuss- 
baum, consultorem Congregationis a Passione D. N. I. C. in provincia 
Baltimorensi. 

— Cathedrali ecclesiae Calgariensi sac. loannem Thomam Mc Nally, 
parochum in archidioecesi Ottaviensi. 

9 aprilis. — Metropolitanae ecclesiae Calaritanae sac. Franciscum 
Rossi, dioecesis Patavinae, vicarium generalem archidioecesis Perusinae. 

— Cathedrali ecclesiae Imolensi R. P. Paulinum a Cortona, in 
saeculo Ioannem Tribbioli, ordinis Minorum Capulatorum, secretarium 
generalem Curiae generalitiae eiusdem Ordinis. 


S. C. DE DISCIPLINA SACRAMENTORUM 


ROMANA er ALIARUM. 


DUBIORUM SUPER MISSAE CELEBRATIONE IN ORATORIIS PRIVATIS. 


Postquam sanctissimus Dominus noster Pius Papa X, Motu Proprio 
« Supremi disciplinae » de diebus festis, die 2 iulii 1911 dato, festos dies 
ex Ecclesiae praecepto servandos imminuit, et sacra Rituum Congre- 
gatio Decretum Urbis et Orbis « Evulgato Motu Proprio » die 24 eiusdem 
mensis iulii edidit, sequentia dubia huic sacrae Congregationi de Sacra- 
mentis proposita sunt: 

I. An Missa in Oratoriis privatis prohibita sit diebus festis Comme- 
morationis solemnis S. loseph, Annuntiationis B. M. V., Commemora- 

tionis solemnis sanctissimi Corporis D. N. J. C. et in festo Patroni 
cuiusque loci, quum non sint de praecepto; 

Il. An prohibita censeatur in festo Ssmae Trinitatis, in Dominica 
infra Octavam Corporis Christi et in Dominica qua celebratur Nativitas 
S. Joannis Baptistae. 

Quibus dubiis eminentissimi ac reverendissimi huius sacrae Con- 
gregationis Cardinales, in plenario coetu die 4 mensis aprilis 1913 habito, 
responderunt: 

Negative ad utrumque. 

Hane vero responsionem Sanctitas Sua in audientia ab infrascripto 
Secretario, die 5 eiusdem mensis aprilis habita, ratam habere et confir- 
mare dignata est. 

Datum Romae, e Secretaria sacrae Congregationis de Disciplina 
Sacramentorum, die 11 aprilis 1913. 


D. Carp. Ferrata, Praefectus. 


Ph. Giustini, Secretarius. 


S. CONGREGATIO DE RELIGIOSIS 


DECRETUM. 


ADPROBATUR NOVA EDITIO CONSTITUTIONUM GENERALIUM ORDINIS FRATRUM 
MINORUM. 


Sanctissimus Dominus noster Pius divina providentia Papa X, Motu 
Proprio Quo magis diei 25 octobris 1911, decernere dignatus est, ut Con- 
stitutiones generales Ordinis Fratrum Minorum, a b. m. Leone Pp. XIII, 
per Decretum sacrae Congregationis Episcoporum et Regularium diei 
15 maii 1897 et per Suam apostolicam Constitutionem Felicitate quadam 
diei 4 octobris eiusdem anni, approbatae ac sancitae, de novo authen- 
tice ederentur, cum opportunis suppressionibus, additionibus et emenda- 
tionibus, ita ut hodiernis necessitatibus atque canonicis praescriptionibus 
plene responderent, speciali ad hoc ex selectis quibusdam eiusdem Ordinis 
Patribus instituta Commissione. 

Quum vero huiusce novae editionis schema, a laudata pontificia 
Commissione exaratum et a Definitorio generali Ordinis revisum ac in 
nonnullis correctum, tres S. R. E. Cardinales a Sanctitate Sua designati 
sedulo expenderint, ubi opus erat emendaverint, ac demum probave- 
rint, Sanctitas Sua, in audientia die 4 currentis mensis martii infrascri- 
pto Cardinali S. Congregationis Negotiis sodalium Religiosorum praepo- 
sitae Praefecto concessa, novam Constitutionum generalium Ordinis 
Fratrum Minorum editionem, prouti iacet in exemplari quod in tabu- 
lario memoratae S. Congregationis asservatur, benigne approbavit et ab 
omnibus et singulis praefati Ordinis alumnis ubique terrarum fideliter 
servari mandavit. Apostolicis ac eiusdem Ordinis aliis Constitutionibus 
caeterisque in contrarium facientibus, etiam speciali et individua men- 
tione dignis, quibuscumque non obstantibus. 

Datum Romae die 27 martii 1913. 


Fr. J. C. Carp. Vives, Praefectus. 
L. S. 
F. Cherubini, Subsecretarius. 


S. CONGREGATIO DE PROPAGANDA FIDE 


I. 
NOMINATIO EPISCOPI. 


Brevi apostolico nominatus est: 


23 februarii 1913. — Episcopus titularis ecclesiae Leptimagnensis 
et Vicarius Apostolicus novi vicariatus Libyae, Rev. P. Ludovicus a 
Mazzano, in saeculo Joannes Baptista Antomelli, ordinis Fratrum Mino- 
rum unionis Leonianae alumnus. 


Il. 
CESSATIO AB OFFICIO. 


Ssthus Dominus noster Pius Papa X, in audientia die 3 aprilis 1913, 
benigne accepit renuntiationem R. P. D. Aemilii Allegeyen ab officio 
vicarii apostolici Zanzibariensis. 

S. CONGREGATIO RITUUM 


I. 
DELEGATIONIS APOSTOLICAE CANADENSIS. 


DUBIA DE DIEBUS IN QUIBUS INSTITUI POTEST CONSECRATIO EPISCOPORUM. 


Rmus Diius Peregrinus Franciscus Stagni, ordinis Servorum beatae 
Mariae Virginis, atque in ditionibus Canadae et Terraenovae Delegatus 
Apostolicus, sacrae Rituum Congregationi ea quae sequuntur humiliter 
exposuit: 

In hisce regionibus mos invaluit habendi consecrationes novorum 
episcoporum aliqua die infra hebdomadam, potius quam die dominica, 
ea potissimum de causa invectus, ut ceteri episcopi et praesertim clerus 
dioecesanus facilius atque maiori numero ad sacram celebrationem pos- 
sint accedere. Iamvero, iuxta Pontificale Romanum, dies pro consecratione 
episcopali instituenda « debet esse Dominica, vel Natalitium Apostolo- 
« rum, vel etiam festiva, si Summus Pontifex hoc specialiter indulserit ». 
Nonnulla autem dubia circa huius praescriptionis interpretationem nata 
sunt, quae pro opportuna solutione hic subiiciuntur, videlicet: 

I. Quum Evangelistae in re liturgica Apestolis aequiparentur, quae- 
ritur utrum consecratio episcopalis possit fieri diebus natalitiis S. Lucae 
et S. Marci? 

Il. Utrum fieri possit in festo S. Barnabae apostoli? 

III. Utrum speciale indultum Summi Pontificis requiratur ad con- 
secrationem episcopalem peragendam diebus festivis infra hebdomadam 
a) qui adhue sunt de praecepto et proinde Dominicis aequiparantur, 
b) vel etiam qua olim erant de praecepto, sive in festis suppressis? 

Et sacra eadem Congregatio, audito etiam Commissionis Liturgicae 
suffragio, re sedulo perpensa, ita respondendum censuit: 

Ad J. et I. Negative. 

Ad III. Affirmative ad utrumque. 

Atque ita rescripsit ac declaravit. Die 4 aprilis 1913. 


Fr. S. Carp. Praefectus. 


L. S. 
+ Petrus La Fontaine, Ep. Charystien., Secreturius. 

IT. 


ORDINIS 8. BENEDICTI 
CONGREGATIONIS HELVETICO-AMERICANAE. 


DUBIA. 


Rev. P. Gregorius Hiegle O. S. B. sacrae Rituum Congregationi 
sequentia dubia, pro opportuna solutione. humiliter exposuit; nimirum: 

I. In Congregatione Helvetico-Americana festum Reparationis iniu- 
riarum, celebratur sub ritu duplici II classis feria V post Dominicam 
Sexagesimae. In Missali autem Romano-Monastico, iuxta nonnuilas edi- 
tiones anni 1891 et sequentium, ad Missam de Reparatione iniuriarum ete. 
legitur haee rubrica: « Post Septuagesimam, omissis Alleluia et Versu 
« sequenti, et Sequentia, dicitur Tractus ». Quod non consonat cum 
rubrica apposita in recentioribus exemplaribus eiusdem Missae die 
13 ianuarii 1909 approbatis a sacra Rituum Congregatione, ubi habe- 
tur: « Post Septuagesimam, dicto Graduali, statim additur Tractus, ut 
« infra, et deinde Sequentia, in cuius fine tune non dicitur Alleluia ». 
Quae quum ita sint, circa eiusmodi Sequentia, quaeritur: Quid agen- 
dum in casu? 

II. Circa Cantorinum editionis Vaticanae «IX. toni Versiculi Bene- 
dicamus Domino », pag. 68, potestne tonus pro festis solemnibus, adhi- 
beri in festis duplicibus tum primae tum seeundae classis, absque ulla 
differentia? 

Et sacra eadein Congregatio, audito etiam Commissionis Liturgicae 
voto, praepositae quaestioni ita respondendum censuit: 

Ad I. Asservetur Sequentia pro locis ubi fuit legitime concessa, 
quippe quae, ut patet ex festo Septem Dolorum in mense martio, non 
repugnat Tempori post Septuagesimam. 

Ad II. Affirmative iuxta normam quae in Graduali Romano traditur 
circa cantus Ordinarii Missarum. 

Atque ita rescripsit et declaravit. Die 4 aprilis 1913. 


Fr. S. Carp. Martine.ul, Praefectus. 


L. & S. 


+ Petrus La Fontaine, Ep. Charystien., Secretarius. 

SACRA ROMANA ROTA 


MECHOACAN. 


CREDITI. 


Pio X feliciter regnante, Pontificatus Dominationis Suae anno decimo, 
RR. PP. DD. Michael Lega, Decanus, Ponens, Ioseph Alberti et Petrus 
Rossetti, Auditores de turno, in causa Mechoacan. - Crediti, inter Dominas 
Carrasquedo et RR. PP. Augustinianos e S. Provincia Mechoacanen., 
illas repraesentatas per legitimum procuratorem advocatum Henricum 
Benvignati, istos vero per legitimum procuratorem advocatum Ambrosetti 
Thomam, die 4 ianuarii 1913, sequentem tulerunt sententiam. 


Creditum quod Angela et Maria Carrasquedo hodierna actione sibi 
vindicant adversus PP. Augustinianos e sacra provincia Mechoacanensi, 
originem habet ex contractu inito anno 1856 ab eorumdem remoto 
auctore Mucio Valdovinos, quemdam professo in eadem Augustiniano- 
rum religione, a qua legitimo saecularizationis decreto, anno 1844, egres- 
sus est. Hic die 12 aprilis 1856 latifundium a S. Monica, a PP. Augu- 
stinianis obtinuit in locationem ad 9 annos, pacta annua mercede 
11 millia scutatorum, adiecta praeterea lege, locationis contractum vim 
habere a die 1 ianuarii eiusdem anni. Quia vero idem fundus locatus 
iam fuerat pluribus conductoribus, conventum fuit, novum conductorem 
a die 1 ianuarii 1856 exacturum esse omnes locationum mercedes, quin 
tamen ipse pro eodem anno vel annuas praestationes augere posset, aut 
conductores mutare. [In eodem autem contractu relatum est, conducto- 
rem seu Mucium Valdovinos solvisse scutata 22 millia correspondentia 
duabus annuis praestationibus debitis vi locationis. 

Pro solemnitatibus requisitis in eiusmodi contractibus de rebus 
ecclesiasticis alienandis, hoc tantum cautum est: Priorem provincialem 
in hoc ineundo pacto usum fuisse « delle pit ampie facolta che gli sono 
« state concesse ». Interea vero, duobus mensibus post initum hune 
contractum, seu die 25 iunii 1856, inita est lex nuncupata « Legge di 
ammortizzazione », vi cuius religiosis familiis facultas auferebatur iuri- 
dica civilis possidendi, administrandi aut acquirendi bona immobilia, 

ipsis tantummodo relicta domorum, quae immediate et directe inservie- 
bant ipsi institutioni, possessione. Propter hanc legem, die 15 sept. 1856 
inter Vicarium provincialem, patrem Vincentium Contreras et Ditum 
Mucium Valdovinos, inita est nova conventio, vi cuius hic « non con- 
« venendogli, per giusta ragione, continuare nell’affitto della tenuta di 
« S. Monica », rescindit, dissolvit iam initam locationem; sed non revocat 
praestationem pridem factam, scutatorum 22 millia; imo eamdem ratam 
habet et confirmat intendens « di accomodarsi colla riferita provincia e 
« se per caso questo non potesse verificarsi, perseguira giudizialmente 
«i proventi della tenuta di S. Monica, al quale scopo chiede si faccia 
« formale ipoteca ». Vicarius vero provinciae annuit intentioni Mucii 
Valdovinos, declarans cum eodem conventionem faciendam esse pro 
dimittenda praefata summa, concludens: « Restando ipotecati i proventi 
« della tenuta di S. Monica nel caso che quella convenzione non si 
« verificasse ». 

Videtur, in exsecutionem huius conventionis, die 6 nov. 1857 con- 
tractum stipulatos esse tum patrem Contreras, tum Mucium Valdovinos, 
quo in actu memoratur, iam a die 14 novembris 1856 conventum fuisse, 
solutum iri « lPinteresse corrispondente al 6°/, della suddetta somma, 
« restando obbligata la provincia a ritornare il capitale dai primi denari 
« che avra in suo potere ». Cui obligationi ut satisfieret, eadem provincia 
cessit et transtulit praefato Dio Valdovinos quaedam publica nomina 
seu credita exigenda ab ipso supremo gubernio cui mutuo certam sum- 
mam, vi legis, dederat provincia, nempe scutata 119,520. Exinde ius 
habebat Mucius distrahendi haec nomina in satisfactionem sui crediti 
pro certa parte, videlicet cavetur in dictu contractu: « Venduti che siano 
« detti buoni al prezzo corrente, li abbonera detto signore ai redditi e 
« capitale, ripetendo io, il M. R. P. Provinciale, che per essere il debito 
« cosi sacro, metterd in azione ogni risorsa perché dentro l’anno rimanga 
« estinto ». Venditis hisce nominibus, summa conflata est scutatorum 7000. 
Ast ipse Pater Vincentius Contreras, litteris diei 24 martii 1859, monet 
Vicarium provincialem, a Diio Mucio die 27 eiusdem mensis solvenda 
esse scutata 7000 ex praefatis nominibus alienatis percepta, et Dio Can- 
cino procuratori mandatum dedisse ea exigendi. Quanam autem ratione, 
Diius Mucius qui eiusmodi nominum summam antea receperat in solu- 
tum, postea de eadem summa adversus eosdem Patres Augustinianos 
debitor evaserit, est quaestio non facilis solutionis, de qua disserendum 
erit agendo de merito causae. 

Rev. Mucius supremo quo decessit elogio condito die 26 iulii 1864 
suam haeredem instituit sororem Raymundam. Haec habuit haeredem 

Eleonoram, eius neptis, cui per testamentum diei 2 septembris 1880, 
successerunt suae filiae Maria et Angela Carrasquedo, hodiernae actrices. 

Instantia ad repetenda a PP. Augustinianis 22 millia scutata soluta 
ab earum remoto auctore Valdovinos, eademque numquam restituta a 
debitoribus, instaurata fuit die 24 octobris 1904 in Curia episcopali 
Mechoacanensi. Patres Augustiniani, in ius vocati, primo opposuerunt 
exceptionem incompetentiae sibi vindicantes ius exemptionis a foro Ordi- 
narii. Ast eiusmodi exceptiones reiecit vicarius generalis, qui, asserta 
sua competentia, quaestionem sententia definitiva resolvit die 24 iulii 1908, 
edicens, eos revera debitores esse de asserta summa cum usuris compu- 
tandis ab ultimo quinquennio. Augustiniani S. Sedem appellaverunt, et 
delata quaestione ad hunc S. O., die 1 iunii 1911 prodiit sententia qua ob 
defectum competentiae nulla declarata fuit sententia Curiae Mechoaca- 
nensis, et, in merito, Augustinianos non teneri ad solvendam summam 
scutatorum 22 millia (vulgo pesos) editum est. 

Non aecquieverunt Maria et Angela huic sententiae, sed appellatio- 
nem interposuerunt de qua hodie nobis cognoscendum est. 


In primis quaerendum est an revera fuerit incompetens Curia Me- 
choacanensis et hine nullum eius iudicium. A Curia in asserenda sua 
competentia, invocatum est decretum Innocentii IV, relatum in Cap. I, 
De privileg., in VI, quo subiiciuntur Regulares, quamvis exempti, ab Ordi- 
nariis locorum quoad contractus initos in locis non exemptis. Hance con- 
stitutionem innovat Concil. Trident. cap. 14, inscripto: « Quaenam causae 
« civiles ab episcopo cognosci possint » (sess. VII, De ref.). Ast haec assertio 
fundatur in aequivocatione, quae penitus diluitur, si fiat distinctio neces- 
saria intes duas species exemptionum, prouti fecit Fagnan. in suo Com- 
ment, ad cap. 11 De privil. in Decret. Greg. IX. Distinguit enim duas exem- 
ptionum species nempe, generalem aliam et aliam specialem. Narrat ante 
Concil. Lugdunense, quo publicata fuit Const. Innocentii [V, quaestionem 
esse an exemptio generalis comprehenderet etiam delicta aut acta in 
genere extra locum exemptum patrata: et Constit. respondit tantum, vi 
exemptionis, comprehendi immunitatem a iurisdictione Ordinariorum 
« dummodo sit in loco exempto commissum delictum vel contractus 
« initus aut res litigiosa ». Exemptio vero specialis est ea qua fruuntur in 
genere Regulares et haec habet specificam expressionem delicti com- 
missi, contractus initi aut rei litigiosae exsistentis, etiam in loco non 
exempto. Et hance specialem exemptionem concessam fuisse Fratribus 
Eremitis O. S. Aug. memorat Fagnan., 1. c,, n. 19, referens Constitutio- 
nem [ulii II, Etsi ad benemerendum, 17 iunii 1508, qua Constitutione 

mentio fit de hac speciali exemptione eademque confirmatur. Primitus 
autem concessa fuit Constitutione Clementis VI, Ad fructus uberes, edita 
mense iulio anno 1346, et alia Constit. mensis febr. 1474 Xisti IV, Dum 
fructus uberes. 

Caeterum, tum citatum caput Volentes, Innocentii [V, tum cap. XIV, 
sess. VII et c. XX, sess. XXIV, De ref., Conc. Trid. non comprehendere 
Regulares « ideoque eos iuxta eorum privilegia coram suis superioribus 
« vel Conservatoribus esse conveniendos » declaravit S. C. Concil. et has 
declarationes confirmavit Paulus V die 24 aug. 1607, uti refertur in edi- 
tione Concil. Trident. quam curavit Ludovicus Richter ad c. XIV, sess. VIT 
Cone. Trid. 

Sed ex hoe capite Concilii Tridentini iudex primae instantiae 
aliud deduxit argumentum suae competentiae, ex duplici ratione. Nam 
iussit Concilium Tridentinum « in aliis vero (causis civilibus) si ipsum 
« iudicem (nempe Conservatorem, seu a Sede Apostolica delegatum) non 
« habuerint, coram locorum Ordinariis tamquam in hoe ab ipsa Sede dele- 
« gatis conveniri possint », et antea, eodem iure conveniendos esse ab Or- 
dinariis iusserat « Regulares extra monasterium degentes, quomodolibet 
« exemptos, etiam si certum iudicem deputatum in partibus habeant ». 
Observavit autem iudex Mechoacanen. certum esse et incontroversum, 
Patres Augustinianos neque habere iudices Conservatores neque dicen- 
dos esse degere et versari intra monasterii claustra, cum dispersi fue- 
rint tyrannicis legibus quibus prohibebantur conversari in suis mona- 
steriis. Praeterea idem iudex invocavit praescriptionem Concilii plenarii 
Americae Latinae adprobati a Leone XIII f. r. « il 25 decembre 1898 » 
ubi in Can. 304, urgetur observantia tum dicti cap. XIV, sess. 7, Cone. 
Trid. tum Const. Volentes, tum Const. Gregorii XV, Sanctissimus, 20 septem- 
bris 1621: « Quoad cognitionem et definitionem causarum quae cognosci 
« debuissent ab eorum iudicibus Conservatoribus, si his ausi fuerint 
« aliter uti quam iuxta formam dictae Constitutionis ». Et haec refe- 
runtur in appendice eiusdem Concilii sub num. 121, ubi summatim 
describuntur « negotia praecipua in quibus Regulares exempti, exclusis 
« indubitatis privilegiis, generatim subiiciuntur episcopo iuxta elenchum 
« Giraldi et Lucidi ». 

lamvero, ad hoc observandum est, censuerunt DD., nomine Conser- 
vatorum intelligi et comprehendi iudices a Sede Apostolica delegatos ad 
defendendas certas personas privilegiatas seu exemptas ab Ordina- 
riorum potestate, veluti Ordines religiosos, Universitates studiorum, 
Capitula, personas miserabiles, quoties hac convenirentur in iudicio seu 
fuerint rei conventi, non actores, et defendendi essent a manifestis seu 

notoriis iniuriis et violentiis illatis et inferendis, absque indagine iudi- 
ciali. Haec enim non conciliatur cum notoriis et manifestis iniuriis; 
tunc enim exigitur efficax defensio concedenda, sola inspecta notorietate 
et evidentia facti. Schmalzgr., de off. iud. deleg., num. 51 sq., Ferraris, 
Promp. Bibl., V. Conservatores; Benedict. XIV, de Syn., cap. 6, 1. IV, 1. 

Istae personae privilegiatae facile nactae sunt ius sibi eligendi 
Conservatores; at Concil. Trident. sess. XIV, c. 3 et c. 14, iam citatae 
sess. VII, de Ref., restrinxit facultates Conservatorum. Gregorius XV, 
20 sept. 1621, novis ordinationibus ius ad Conservatores spectans restau- 
ravit. Ast Clemens XIII ob abusos inde renascentes, praesertim in locis 
Missionum, sua Const. Cum omnium, 23 apr. 1762, horum constitutionem 
probibuit pro locis Missionum et debitis normis moderatus est attingen- 
tibus omnes Superiores Ordinum Regularium; hine sensim factum est 
ut officium Conservatorum ab. usu recederet, et hodie pene obsolevisse 
dicendum est, ut probavit sententia appellata. Cfr. Wernz, Iws. Decret., 
tom. II, num. 562. 

Caeterum quia isti iudices delegati seu Conservatores destinati 
erant ad defendendas religiosas familias a notoriis iniuriis et violentiis, 
patet ad rem nostram, etsi adhuc vigerent, non pertinerent; uti actricum 
procurator ultro consentit. 

Quo vero ad alteram conditionem requisitam a regularibus ut foro 
exempto fruantur, nempe oportet ipsos degere intra religionis claustra, 
cum hoc privilegio priventur religiosi extra monasterium degentes, patet 
nullimode ista invocari posse in themate, uti fecit iudex primae instantiae 
ad suam competentiam asserendam. Nam commentatur clausulam extra 
monasterium degentes, inter alios canonistas, Reiffenstuel, in t. I, de off. 
iud. ord., et docet, cum communi « degere extra claustra censendos esse 
«eos qui permanentem habitationem habent extra monasterium (prout 
« contingit v. g. studiorum causa) non autem qui per duos vel tres etiam 
« menses praedicationis aut recreandi animi causa vel alia simili de 
« causa extra monasterium versantur ». 

Hoc autem intelligitur de singulis Religiosis, et ad singulos per- 
tinet legitimis de caussis, quia vix intelligitur quomodo aliqua integra 
provincia religiosa in sensu iuris extra monasteria degat. Quoties id 
contingat iam pene integra familia religiosa versatur extraordinariis in 
adiunctis quae certe considerata non sunt, praesertim iure antiquo. 

Quare illa conditio privans exemptione religiosos, degentes extra 
claustra, certe non spectat ad ipsam personam moralem, veluti integram 
provinciam religiosam. Quaecumque autem limitatio seu conditio coér- 
ens privilegia quae sunt favorabilia, et hinc latae interpretationis, stri- 

clissime intelligenda est iuxta proprium sensum verborum et communem 
interpretationem doctorum. 

In casu autem in iudicio conventa est ipsa sacra provincia PP. Augu- 
stinianorum in Mexico. Eo magis, uti perpendit sententia appellata, in 
re nostra, quia si adimeretur exemptio religiosis a suis domibus atroci 
violentia eiectis, afflictio afflictioni adderetur, quod est contra ipsam 
aequitatem naturalem. Textus vero deductus ex Concilio Americano ad 
rem facit quatenus confirmat ius commune a nobis expositum, quod 
tamen in casu applicari non posse visum est Dominis satis esse pro- 
batum. 

Quocirca sententia Curiae Mechoacanensis caret legitimo funda- 
mento, seu competentia iudicis, et hine omni caret vi et effectu, nulli- 
mode valens producere effectum rei iudicatae. 

Receptum est in foro a tali sententia ad iudicem superiorem appel- 
lari posse, quia ad eius cognitionem defertur quaestio de nullitate, magis 
vel minus explorata, sententiae appellatae. Judex vero primae instantiae 
pronuncians sententiam nullam, suo munere, quamvis male, functus est: 
quare conqueri non potest si negocii cognitio ad superiorem iudicem 
deferatur, eo magis quia ita se gerens iudex primae instantiae evasit 
suspectus et invisus parti appellanti, et haec ratio procedendi usu et 
consuetudine invaluit. Verum absolute incompetens dici non potest iudex 


qui nullam pronunciavit sententiam, ad negocium iterum cognoscendum, 
si nulla non sit defectu competentiae; posset enim nullitatem cognoscere 
ipse et sententiam de negocio proferre definitivam. Reiff., De Appell., 
n. 28 sq.; Bouix, De iud., tom. II, pag. 407 sq. 


Meritum vero Domini attingentes causae, haec in facto certa esse 
ipsis visa sunt: 

1° Contractum locationis seu potius cessionis iurium, locum habuisse 
inter Mucium Valdovinos et Patrem Gracia ad effugiendos effectus 
legum subversivarum patrimonii religiosi. Sane hae leges, nostra aetate 
praesertim, non extemplo conduntur, sed antea praeparantur in publica 
opinione, uti solet dici, seu in publicis populi oratoribus et in ipso 
populo. Mucius Valdovinos autem erat vir de negociis publicis non 
parum expertus. Hos autem rumores de futura lege eversiva divulgatos 
antea fuisse, narrat P. Vincentius Contreras litteris die 16 decembr. 1856, 
datis ad Ssthum Pontificem. 

2° Verum hoc non secumfert necessario ipsum actum contractualem 
fuisse simulatum seu non efficacem, ex voluntate contrahentium, ad 
transferenda iura quae alienari natus est, suapte vi, ipse contractus. 

Acta, vol. V, n. 7. — 30-4-913. 14 

Nam uti quotidie et passim fieri contigit, nostra aetate ubi sae- 
viunt leges patrimonii ecclesiastici eversivae, personae morales ecclesia- 
ticae libenter, legitima cum venia superiorum, vendunt sua iura iis qui 
ea conservatura sunt stantes mandatis Ecclesiae: sed non exinde mens 
est sive Ecclesiae sive alienantium quod revera iura in alios non trans- 
ferantur, quamvis in certum peculiarem defensionis finem. 

3° Revera quia simulatio non praesumitur nisi evidenter probetur, 
unde actus sustineri debet quatenus fieri possit, etiam in casu ex allatis 
documentis videtur inferendum esse, revera actum fuisse, ex voluntate 
contrahentium, de transferendis certis iuribus, quamvis in certum pro- 
positum finem. 

4° Neque efficaciter obiici potest, praesumendum potius esse de 
simulato contractu, quia Mucius de facto exsequutioni non deman- 
davit initum contractum, immo hune quatuor post menses rescidit. 

Nam, satis ex documentis constat Mucium adlaborasse pro exse- 
quenda conventione, ast adversarios habuisse acerrimos conductores, qui 
frui intendebant beneficio ab iniqua lege concesso. Ita in quadam rela- 
tione facta ab administro a secretis gubernii loci, legitur priores condu- 
ctores latifundii a S. Monica velle omnimode iuribus uti concessis lege 
eversiva; sed impediebantur a locatione a Mucio Valdovinos, «la quale 
« (circostanza) pud essere causa di una insurrezione nel caso che final- 
« mente si voglia far passare detto P. Valdovinos come affittuario di 
« tale tenuta «. 

Et hic in suo testamento die 8 iunii narrat: « Un mese e mezzo 0 
« due mesi dopo (initam locationem) fu data la legge del 25 giugno, e 
« nonostante i miei sforzi non fui riconosciuto come affittuario, benché 
« la stessa legge mi proteggeva ». Caeterum etsi contractus simulatus 
fuisset, tum conductor, tum locator in id tendere debebant ut actus 
exsecutioni demandaretur. 

5° Circa defectum solemnitatum et potissimum apostolici benepla- 
citi, advertendum est, hune absolute asseri non posse, cum in verbis 
utique vagis Patris Gracia, potuerit commode celari omnis necessaria 
facultas: testatus est enim: « usando delle pil ampie facolta che gli sono 
« state concesse ». 

Et ratio aderat non nominandi Definitorium ne irae exponeretur 
Gubernii, cuius leges eludi intendebatur. Praeterea valet certe regula 
explicata a Schmalzgr., t. de reb. eccles. alien., num. 148, nempe praesumi 
actum fuisse rite positum maxime post tam longum temporis lapsum. 

Equidem difficultatem faciunt litterae Patris Contreras die 16 de- 
cembris 1856 datae ad S. Pontificem, quibus exponitur, Patrem Garcia 


| 


S. Romana Rota. 195 


cupidum tam ingentem aerumnam evitandi, plures venditiones fecisse 
inconsulto Definitorio, sed de consilio et consensu episcopi Mechoa- 
canen. Iamvero, nescimus an in hoc censu comprehendalur controversa 
locatio, neque absolute concludi potest in casu, non tantam adfuisse 
necessitatem excusantem a lege Ecclesiae, quae non obligat cum tam 
gravi incommodo, maxime cum accesserit consilium et consensus epi- 
scopi. Praeterea nescimus an data sit sanatio implorata per supplicem 
libellum iam citatum anno 1856, uti postea pro aliis, ut videtur, casibus 
expetita sanatio concessa fuit anno 1878, hance postulante supremo Ordinis 
moderatore. 

Verum admissa veritate contractus non exinde sequitur omnes con- 
ditiones in eo conventas fuisse veritati et contrahentium intentioni con- 
formes. Sane mens erat partium ut contractus valeret, et inde obtine- 
retur praeservatio fundi per novum possessorem qui recognosceret 
Religiosorum iura: proinde, quoad summam scutatorum 22 millia quae 
in textu contractus dicuntur soluta, respondentia duabus annuis con- 
ventis praestationibus, omnia adiuncta videntur suadere, reapse non 
fuisse soluta, sed de iis mentionem habita fuisse ut fortior probaretur 
et fieret vis conventionis. 

Namque magis ipse fundus devinceretur novo conductori, quum 
fundum nemo possidere poterat nisi recognito hoc aere alieno adversus 
Mucium Valdovinos. Sane haud vero simile est, tunc temporis hunc 
fuisse tam ingentem summam solvendo parem. Huiusmodi vero simu- 
lationes seu fictiones, sive quoad summam exsolutam, sive quoad eius 
qualitatem, passim occurrunt in contractibus ineundis, etsi graves non 
urgeant necessitates et conditiones quales tunc urgebant in Religiosos, 
quas explicat et cum lacrimis et querelis dolet Pater Vinc. Contreras in 
citatis litteris diei 16 decembris 1856, dum refert fictiones adhibitas plu- 
ribus in contractibus ut prospiceretur incolumitati, quatenus fieri poterat, 
bonorum suae familiae religiosae. 

Hane autem accusationem debiti ex parte Religiosorum ex fictione 
fuisse factam, videntur evincere ipsas posteriores confirmationes, et in pri- 
mis actus diei 6 nov. 1857 quo cessa sunt in solutum nomina seu credita 
adversus aerarium publicum aequantia valorem 7000 scutatorum. Hoe in 
contractu fatentur Religiosi, locationem effectui non fuisse datam « per dif- 
« ficolta che ambedue non poterono rimuovere », fatentur debitum adver- 
sus Valdovinos 22 millium scutatorum, et significant voluntatem, cessam 
scutatorum summam venire in partialem eiusdem debiti exstinctionem. 

Quocirca fictum creditum, ut supponitur, 22 millia scut. modo com- 
mode occasionem praebet alii contractui in quo summa 7000 scut. attri- 

buitur Mucio ecreditori, et ita subtrahebantur e faucibus fisci, sed sub 
tacita lege hoc fiebat ut Mucius scut. summam exigeret nomine Religio- 
sorum. Hane fuisse contrahentium certam mentem, docent posteriora 
facta. Siquidem Mucius apertis verbis accusatur postea de mala fide, eo 
quia in proprium usum hane summam convertere ausus fuerit, eam- 
demque negaverit restituere ei cui mandatum dederunt Religiosi. 

Re sane vera, P. Vinc. Contreras mense martio 1859 dat litteras vi- 
cario provinciali eum admonens: « II 27 del corr. deve liquidare e pagare 
«un conto di buoni il Padre Valdovinos, che @ di 7000 seudi, e resta 
« inearicato di riscuoterli il sig. Cancino ». Eruitur ex contractu inito 
die 13 iunii 1869, Mucium hoc debitum plene recognovisse, fassum fuisse 
se hactenus non fuisse solvendo parem, et litteras cambii acceptasse et 
subscripsisse favore Dii Cancino pro eadem summa. Sed neque hisce 
litteris cambii satisfecit ex integro Mucius, quare actione iudiciali com- 
pulsandum fuit, atque adeo res processit ut in suis praediis Calvario et 
Calaboro hypotheca inscripta fuerit in securitatem residuae summae 
PP. Augustinianis debitae. 

Qua ex ratione agendi Mucii Valdovinos, qui sivit se in ius vocari et 
sua praedia hypothecis subiici, quin umquam exciperet suum creditum 
22 mill. scut. adversus Augustinianos, inferendum est, hoc creditum fuisse 
fictitie inscriptum, secum inferre oporteret istud debitum fuisse solutum. 

Ast longe probabilior est hypothesis crediti fictitii ex parte Mucii, 
quia, uti retulimus, summa 7000 scutatorum cessa fuit in solutum; sed 
paulo post haec eadem summa, etiam per actionem iudicialem, repe- 
titur a Religiosis. Et in conventu habito a PP. Definitoribus mense 
augusto 1859, hi « unanimamente disposero ... per fissare le misure che 
« debbono adottare per costringere il sacerdote D. M. Valdovinos al 
« pagamento di scudi 7000 che deve a questa provincia dei buoni che 
« ricevé e vendé per commissione del M. R. P. Contreras ». Simulata 
ergo fuit datio in solutum, secus suum creditum excepisset Mucius quod 
proinde aeque, et eadem de ratione, fuisse simulatum creditum inferre 
pronum est. Neque aliud argumentum huius simulationis praetermit- 
tendum est, deductum ex testamento sacerdotis Mucii qui disposuit: 
« Presi in affitto...la tenuta di S. Monica per mezzo di scrittura pub- 
« bliea ...: deve adunque l’esecutrice del mio testamento, ristabilito che 
« sia Ordine, promuovere quest’ affare ...». Quae verba, ubi nulla fit 
mentio de credito 22 millium scut. et tantum memoratur locationis con- 
tractus, aperte videntur Dominis conformare nostram conclusionem, 
nempe creditum fuisse simulatum ad maiorem firmitatem et securitatem 
contractus initi ut fieri solet huiusmodi in adiunctis. 

Actricum procurator ut salvam tueatur crediti exsistentiam adversus 
tam vehementes praesumptiones, asserit creditum nihilosecius posse con- 
sistere, quia mens erat Mucio urgendi contractum locationis, cuius pro- 
batio potissima erat sumina repraesentata 22 millium scutat. in solu- 
tionem duarum annualium praestationum pactae locationis. Sed, labile 
effugium. Nam, ut ipse Valdovinos fatetur in relatis testamenti verbis, 
valor contractus erat hypotheticus et incertus: « ristabilito che sia l’or- 
« dine »: dum e contra, creditum erat liquidu.n; primus recognoscendus 
erat a publica auctoritate, alterum ab Augustinianis repetendum erat. 
Quare ergo non se defendit hac exceptione adversus iudiciales instan- 
tias PP. Augustinianorum? Quare in testamento, recolens « i diritti ed 
« azioni a che mi riferisco », non revocavit etiam creditum adversus 
PP. Augustinianos, plane consistens etiani seiunctum a valore con- 
tractus? 

Itaque, omnibus perpensis, ex deductis argumentis talis enascitur 
praesumptio simulationis crediti quae plenissime Dominos persuadet. 
Porro, argum. ¢. 17, De praesumpt. et c. 13, § Qui autem., De haeret. in 
Decret. Greg. IX, et c. 7 et 8 eiusd. tit. in VI, Devoti, cum communi, 
in suis Inst. iur. can. |. 3, t. 9, n. 31 hane efformat regulam: « Cunctae 
« hominis praesumptiones pendent ab arbitrio iudicis, cuius est pro 
« animi sui religione iudicare quanta in singulis vis insit et quanta iis 
« fides tribuenda videantur ». Quod argumentum sane sufficiens esset 
ad quaestionem iudicialiter resolvendam. 


Cum vero in casu a partibus in unum et in alium sensum coa- 
cervatae sint praesumptiones, Domini animadverterunt animum iudicis 
securiorem consistere in argumento magis obiectivo quod habetur lucu- 
lentissimum in praescriptione. 

Haec revera introducta fuit ut prospiceretur bono et quieti civium. 
Ait Gaius |. 1, De usucap. et usuc., Dig.: « Bono publico usucapio intro- 
« ducta est, ne scilicet quarumdam rerum diu et semper incerta dominia 
« essent »; « et ut sit aliquis sollicitudinis (]. Cum in notiss. prince. Cod. 
« De praescr. 30 vel 40 ann.) litiumque finis (1. ult. ff. pro suo) et domi- 
«norum puniatur segnities, amissione rerum suarum » (I. 28, de V. S.). 
Quod praescriptionis institutum ius canonicum approbavit. 

Porro qui hodiernae actionis argumenta perpendit, iactatur in 
diversas partes, actus multiplicibus coniecturis et regulis hine inde invo- 
catis: unde factum est ut iudex primae instantiae asseruerit ius quod 
rotales iudices censuerunt negandum. Sed iam dilapsi sunt plus quam 
quinquaginta anni ab inito contractu, a contracto aere alieno, et quis 

scire potest quaenam fuerit intentio contrahentium et vis pactionum, pro 
ea potissimum turbulentissima aetate et regione? 

Unde providentissime succurrit remedium praescriptionis quae in 
casu non est acquisitiva, sed exstinctiva obligationis seu debiti. Haec 
autem facilius producit suum effectum, quia, uti probant DD., condi- 
tiones requisitae sunt veluti negativae et pauciores. Non requiritur 
titulus, non habetur propria possessio, uti explicat D’Annibale, II, n. 152, 
quamobrem tota difficultas consistit in bona fide, quae iure canonico 
usque requiritur, et toto temporis decursu, ex cap. 20, c. ult. De prae- 
script.: « Quoniam omne quod non est ex fide, peccatum est, synodali 
« iudicio definimus ut nulla valeat, absque bona fide, praescriptio tam 
« canonica quam civilis. Unde oportet ut qui praescribit in nulla tem- 
« poris parte rei habeat notitiam alienae » seu, uti explicant Reiff. h. t., 
n. 105; Lugo, De iust. et iwr., 7, 49. V., S. Alphons., 1. If, 513, ut per- 
suasum habeat, se taliter agendo vel se gerendo alteri iniuriam non 
facere. 

Augustinianos hac bona fide usos esse in decursu temporis, patet 
ex ipsis praesumptionibus iam explicatis, unde ipsi nacti sunt persua- 
sionem vel creditum numquam exstitisse vel fuisse solutum debitum. Ad 
tempus vero quod attinet, licet inter partes disceptetur quo praecise 
tempore actio inchoari debuerit ad creditum exigendum, potest tamen 
recte affirmari, actionem istam die 6 nov. 1858 fuisse inchoatam. Enim- 
vero, die 6 novembris 1857 conyentum fuit « fin dal 14 novembre del- 
« l’'anno p. p. di pagare l’interesse corrispondente al 6 °/, della suddetta 
« somma (scut. 22 mill.) restando obbligata la provincia a ritornare il 
« capitale dai primi denari che avra in suo potere... ripetendo io, il 
« M. R. P. Provinciale, che per esser il debito cosi sacro, metterd in 
« azione ogni risorsa perché dentro l’anno rimanga estinto ». Quibus in 
verbis, bis de solutione debiti fit sermo: ita tamen ut quod primo loco 
indefinite innuitur, determinato tempore ponatur secundo: seu altera 
loquutio primam explicat atque declarat. Cum enim P. Contreras 
dixisset, se soluturum quod S. Provincia debebat « dai primi denari che 
« avrad in suo potere »; quod arguit promissoris in mente pecuniam ad 
hune effectum impendendam certo non defuturam, et hoc est adeo verum 
ut in incontinenti solvere incoeperit « in conseguenza di quest’obbligo », 
scilicet « di ritornare il capitale dai primi denari che avra in suo 
« potere »; melius deinde pandens suam mentem, etiam tempus deter- 
minat ad eam consequendam necessarium pro debiti completa solutione 
« ripetendo io... che... metterd in azione ogni risorsa perché dentro 
« l’anno venga estinto ». Non est hic sermo de solutionis capacitate ex 

parte S. Provinciae a qua pendeat ius exigendi ex parte Mucii, sed de 
solutionis modo « dai primi denari » et de tempore « dentro |’anno », 
die 6 novembris 1857 conventum fuit, quo elapso, die 6 novembris 1858 
Mucio ius erat actionem instituendi ad solutionis complementum iuri- 
dice consequendum. 

Hoc ius sartum tectumque erat etiam in hypothesi quod sermo 
fuisset habitus de solutionis capacitate; id enim non importat quod 
haec capacitas exsistat in facto, ut patronus dominarum Carrasquedo 
retinet, quae cum a debitore pendeat, verificaretur numquam; sed con- 
suetudine attenta, praefinienda est a iudice ad hoc adeundo. Ad rem 
ait Pirhing: « Etsi debitum indefinite sit contractum, semper tamen manet 
« obligatio solvendi (et hine etiam ius exigendi ex parte creditoris) saltem 
« post illud tempus quod communiter ex consuetudine et usu observari 
« solet in solutionibus » (Synop. Pirhing. IJ, tit. 36, num. 51). Quare 
Pothier, Le Pandette di Giustiniano, in explananda lege 29, ff. de condit. 
et demonstrat. ait: « Per altro queste parole, subito che potrd, io credo 
« si debbano riferire al tempo che il giudice ad istanza di chi ha inte- 
« resse, avra determinato per ladempimento della condizione ». Idem 
praecipit ius rom. |. 112 De verb. obl., Digest.; cod. Gall. 1146; ital. 1173; 
Aust. 901; et commentatur D’Annibale, II, n. 319, not. 27. Determinatio 
autem expetenda est ab eo cuius interest intra tempus utile, ne eius 
actio praescribatur. 

Caeterum quod S. Provincia de facto par solvendo fuisset, satis 
superque constat ex actis, cum ei obvenissent reditus non parvi momenti 
ex bonis rusticis provenientes qui a die 25 sept. 1856 canonis emphi- 
theutici titulo ei solvebantur, cum antea titulo locationis eidem solve- 
rentur; lex enim suppressionis religiosorum Ordinum serius prodiit. 
Quare cum Mucius anno ab inita conventione elapso actionem iure 
potuisset instituere, immerito quidem invocatur principium « contra non 
« valentem agere non currit praescriptio ». 

Persuasionem autem Patrum Augustinianorum seu eorum bonam 
fidem refert ipsa sententia primae instantiae, quae tamen negavit fieri 
locum praescriptioni, quia perpendit iudex, in collegio, seu persona morali, 
subiectum bonae fidei esse ipsum collegium seu personam moralem; 
quare mala fides praelati bona administrantis, vel eorum saltem, maiore 
in parte, collegium constituentium, nocet incipiendae praescriptioni, cui 
postea inchoandae bona fides istorum loco succedentium non prodest; 
quia persona moralis seu collegium semper idem esse intelligitur, et 
praelatus repraesentans collegium habet eamdem cum collegio personam 
iuridicam. Eodem iure censentur haeredes universales, non vero parti- 

culares; ex reg. 46, iur. in VI, « is qui in ius succedit alterius, eodem 
« iure quo ille uti debet ». Cfr. Suarez, de legib., VIII, 3, 4 et D’Annib., II, 
n. 140 in nota 8. 

Sed hic rectissimus conceptus non nocet in casu applicationi 
praescriptionis; nam et si admittamus (quod tamen excludi debere pro- 
bavimus) Mucium 22 millia scut. solvisse; tamen praelati qui postea 
gesserunt administrationem PP. Augustinianorum legitime ratiocinati 
sunt, excipientes uti factum est apud iudicem Mechoacanen., debitum 
revera fuisse debita solutione dimissum, quia secus explicari non potuisset 
ratio agendi Domini Valdovinos, et recoluerunt: 1) verba quibus usus 
est Mucius in suo testamento ; 2) factum non appositae ullius exceptionis 
quum idem Mucius coactus fuit solvere summam 7000 scut. antea ei 
cessam in solutum. 

Hae praesumptiones equidem praecipuae visae sunt Dominis, si 
referantur ad ea locorum et temporum adiuncta in quibus Religiosi 
omnia peragebant sub pressura legum tyrannicarum, et hine plura vel 
reticere vel fingere cogebantur ; ita ut nemo sanus non dicet, has prae- 
sumptiones non sufficere ad efformandam bonam conscientiam, seu 
bonam fidem. Addantur vero aliae omnes praesumptiones superius expli- 
catae, quae effugerunt conventos cum causa instituta est, sed quae non 
latebant collegii praelatos tune temporis quando debitum solvendum 
fuisset, et res attingit evidentiae fastigium. 

Quia vero appellata sententia admittit in theinate praelatos collegii 
considerari quasi successores particulares ad effectum bonae fidei, DD. cen- 
suerunt in hoc recedendum esse ab hac opinione quam non approbant. 

Tempus vero praescriptionis quod attinet, dixerunt Domini, suffi- 
cere praescriptioni initium dare ab eo tempore quando prodita sunt 
testamenta Mucii et alia adiuncta cognosci potuerunt, ut tune dicatur 
incoepisse bona fides et hine praescriptio: habetur enim lapsus temporis 
longioris quam triginta annis. Dies autem qua debiti solutio facienda erat, 
cesserat et venerat, quia solutio promissa fuerat anno 1857 elabente. 


Quibus omnibus perpensis, Christi nomine invocato, Nos Auditores 
de turno pro tribunali sedentes et solum Deum prae oculis habentes, 
dicimus, declaramus et definitive sententiamus, proposito Dubio respon- 
dentes: Affirmative, seu, sententiam rotalem diei 1 iunii 1911 esse con- 
firmandam. 

Actrices vero in expensas iudicii condemnamus. 

Ita pronunciamus, mandantes Ordinariis locorum et ministris tri- 
bunalium ad quos spectat ut exsecutioni mandent hance nostram defi- 

nitivam sententiam, et adversus reluctantes procedant ad normas sacro- 
rum canonum, et praesertim cap. 3, sess. XXV, Concil. Trid., iis adhibitis 
exsecutivis et coércitivis mediis, quae magis efficacia et opportuna pro 
rerum adiunctis exstitura sint. 

Romae in sede Tribunalis S. R. Rotae, die 7 ianuarii 1913. 


Michaél Lega, Ponens 
fosephus Alberti. 


Petrus Rossetti. 
Sae. T. Tani, Notarius. 


Il. 
TRINCOMALIEN. 


NULLITATIS MATRIMONII (ARUNASALAM-MARIMUTTU). 


Pio PP. X feliciter regnante, Pontificatus Dominationis suae anno 
decimo, RR. PP. DD. Aloisius Sincero, Ponens, loseph Mori et Fridericus 
Cattani, Auditores de turno in causa Trincomalien. - Nullitatis matrimo- 
nii, inter Ioseph Arunasalam, vu/go Visuvalingam nuncupatum, actorem 
appellantem, repraesentatum per legitimum procuratorem Albertum Colomb, 
advocatum, ex officio deputatum, et Annapillai Marimuttu, con/umacem, 
interveniente et disceptante in causa Vinculi defensore ex officio, sequen- 
tem tulerunt definitivam sententiam die 1 februarii 1913. 


Ioseph Arunasalam, vulgo Visuvalingam nuncupatus, in urbe Point 
Pedro ortus, e secta protestantica Wesleyana, in uxorem duxit absque 
ullo ritu protestantico, ut ipse fassus est, Marimuttu Annapillai, eiusdem 
sectae, ex eaque prolein suscepit. 

Anno vero insequenti Ponner Marimuttu, sororem eiusdem Anna- 
pillai, in uxorem sibi copulavit, et ab ea quoque prolem habuit. 

Quum autem postea Visuvalingam fidem catholicam amplexus esset, 
Ponner tali odio eum prosequuta est ut civile, ut aiunt, divortium postu- 
laverit: quo obtento, eum dimisit. 

Tune Visuvalingam Curiam Trincomaliensem adiit, postulando, ut 
suum cum Annapillai matrimonium nullum declararetur ex capite con- 
sanguinitatis in quarto gradu aequali, et sibi favorabilem sententiam 
tulit. Appellante Vinculi defensore ex officio, causa in secunda instantia 
iudicata fuit penes Curiam Columben. quae priorem sententiam refor- 
mavit. 

Appellavit igitur Visuvalingam ad Sanctam Sedem, et nunc causa 
nobis iudicanda venit sub dubii formula: An constet de matrimonii nul- 
litate in casu. 


Ius quod spectat. 


Matrimonii validitas equidem ab actore impugnata fuit ex capite 
impedimenti cognationis; verum cum ex actis non obscura indicia essent 
matrimonium verius esse nullum ex defectu consensus, instante advo- 
cato ex officio, et annuente Vinculi defensore apud hune sacrum Ordi- 
nem, Ponens providit ut etiam super hoc defectu processus aperiretur, 
quatenus actor consentiret. Renuit ipse: causa igitur iudicanda venit 
tantum supra assertum consanguinitatis impedimentum. 

Quod consanguinitas in quarto gradu aequali matrimonium dirimat, 
nullum in iure dubium: tota difficultas est in ea probanda. 

Probationem vero impedimenti cognationis quod attinet, haec instru- 
ctio S. Officii, feria IV, die 20 iunii 1883 lata, statuit: 

« Si matrimonium impugnetur ob assertum impedimentum cogna- 
« tionis carnalis... facile erit eiusdem exsistentiam detegere ope authen- 
« ticorum documentorum. Etenim cognatio carnalis, et etiam affinitas ... 
« dignoscuntur ex arbore genealogica utriusque familiae, conficienda ex 
« regestis matrimoniorum, et ex libris etiam baptizatorum, in quibus notata 
« esse debent nomina non modo coniugum, et eorum qui baptizati sunt, 
» sed horum etiam parentum. 

« Quod si aliquod oriatur dubium circa documenta praedicta vel 
« circa eorum veritatem, in iudicium vocandi erunt et iuridice exami- 
« minandi consanguinei, affines, propinqui, quibus origo eorum, de quibus 
« agitur, nota sit, aut nota esse possit, ut ex eorum depositionibus gra- 
« dus consanguinitatis vel affinitatis clarius valeat determinari. Non levi 
« fundamenta huic rei esse potest etiam publica fama, de qua ratio erit 
« habenda; eius tamen sedulo consideranda erit origo et rationes, quibus 
« innititur ». 

Testes vero recipiendos quod spectat, haec in |. [V, Decr. tit. XIX, 
cap. 3, praescribuntur: « Quod parentes, fratres et cognati utriusque 
« sexus in testificatione suorum ad matrimonium coniungendum vel 
« dirimendum admittantur, tam antiqua consuetudine quam legibus appro- 
« batur. Ideo enim maxime parentes, et, si defuerint parentes, proxi- 
« miores admittuntur, quoniam unusquisque suam genealogiam cum 
« testibus et chartis, tum etiam ex recitatione maiorum scire laborat; 
« qui enim melius recipi debent, quam illi qui melius sciunt...? ». 

Quoad modum autem ipsos examinandi, haeec in cap. VII, 1. IV, 
tit. XIV, statuuntur: « Cum coniugium multum favoris obtineat, testes, 
« qui ad divortium celebrandum producti consanguinitatis gradus com- 
« putant, a stipite debent incipere, id est a parentibus, vel germanis, et 
« sic per ordinem distinguere gradus, nominibus propriis, vel aequipol- 
« lentibus indiciis designando personas, praesertim cum saepius testi- 
« monium perhibeant de auditu: quod quia minus est validum, non est 
« in articulo huiusmodi nimium laxanda facultas: quum qua ratione com- 
« putationem inciperent a secundo, eadem et ulterioribus inchoarent ». 

Vim vero probandi, et probationum valorem quod attinet, docet 
cum communi Cosci, De separatione thori, 1. 2, c. 18, n. 274 et seqq.: 
« Non sufficiunt probationes dubiae et incertae, minusque coniecturae 
« et praesumptiones, sed requiruntur probationes univocae, concludentes 
« et in suo genere perfectae ». Et in genere tradii Reiffenstuel, Lib. IV 
Decr., Tit. XIX, n. 17-18: « Ad hoe ut iudex ecclestasticus vinculum matri- 
« monii dissolvat, debet eidem de impedimento dirimente constare per 
« probationem plenam et perfectam, qualis est quae fit per duos testes 
«omni exceptione maiores... Communis ac certa, arg. c. 1, De consang. et 
« affinit. et c. Super eo, 22 De testibus cum concordant. Ratio est; quia causa 
« dissolvendi matrimonium quoad vinculum est una ex gravioribus, et 
«in praeiudicium magnum tum tertii, tum sacramenti redundantibus, 
« consequenter exigit plenam probationem per ea quae diximus lib. IJ, 
« tit. XIX De prob.... Quod si probatio fiat per testes, debet fieri per 
«testes saltem duos omni exceptione maiores, arg. cit. c. 1 De con- 
« sang. et affin., ibi, per testes omni eaxceptione maiores. Ratio est quia 
« unus testis quantumvis habilis non facit plenam probationem, arg. c. Li- 
« cet universis, De testib., qui etiam debent esse iurati, arg. can. Ilud. 6 
«et can. De parentela, 8, caus. 35, q. 6, quia testis non iuratus nihil 
« probat, per vulgaria ». In specie autem quoad consanguinitatis impe- 
dimentum, docet ib. n. 16: « Non debet nec potest iudex matrimonium 
« in facie Ecclesiae contractum dissolvere quoad vinculum, ex hoe solo 
« quod unus vel ambo coniuges ipsimet, accedente etiam rumore vici- 
« niae fateantur, se cum impedimento ... consanguinitatis contraxisse, 
« nisi sufficientes probationes accedant... Communis ac certa, textu 
« expresso c. Super eo, 5, De eo qui cognovit, ubi etiam ratio subiun- 
« gitur illis verbis: Cum et quandoque nonnulli inter se contra matri- 
« monium velint colludere... Rumor autem viciniae non adeo est iudi- 
« candus validus, quod, nisi rationabiles et fide dignae probationes acce- 
« dant, possit bene contractum matrimonium irritari ». 

Factum quod attinet. 


In primis adnotandum est iis in regionibus defuisse, ut asseverat 
Iudex primae instantiae, tune temporis documenta authentica, publica, 
quae libri civiles vocantur, ad certo probandam consanguinitatem. Neces- 
sario igitur confugiendum fuit ad probationes subsidiarias, praesertim 
per testes. 

Actor tum in libello, tum in iudicio affirmavit se esse consangui- 
neum in quarto gradu aequali cum sua uxore Annapillai, cuius in rei 
testimonium afferre se posse dixit tum genealogiam familiae suae, tum 
quaedam excerpta ex tabulis publicis urbis Point Pedro. Verum ut prae- 
mittamus ipsi delatum non fuisse, ut ex actis intelligitur, iuramentum 
de veritate dicenda (Instruct. S. Congr. Cone. 22 aug. 1840, vv. Praefi- 
nita die... Cum itaque advenerit), illa excerpta primo quidem fassus est 
se invenire non potuisse, ultimo vero ea non exsistere. 

Uxor Annapillai in iudicium quidem non comparuit, sed fortissime 
asseveravit se nullam habere consanguinitatem cum Visuvalingam, et 
quando iudex nomina stirpis communis seu Kanapathy et Parvadi pan- 
didit, tum ipsa, tum eius soror Ponner risum ediderunt, dicentes: « Hoc 
« est mendacium, hoc est mendacium ». 

Inter probationes autem iuridicas ne admitti quidem possunt epi- 
stolae iudici missae tum a Sadhasivakurukkal, sacerdote paganorum, 
Poopalapillai, et Murugupillai, tum a Periayathamby, Vellupillai, Sapa- 
bathipillai, et Vettivelu, tum a Kanapathipillai. In iure enim cautum est 
« quod in talibus (super accusatione matrimonii) nisi quantum ad prae- 
« sumptionem, nullius momenti est conscriptio (sive accusationis sive 
« testimonii) quoad sententiam proferendam; nisi alia legitima admi- 
« nicula suffragentur ». L. IV, decret. Tit. XVIII ¢. A nobis, 2. Idemque, 
ut notat Pirhing h. t. n. 11, est de testibus, c. Testes, 15, caus. 3, q. 9, 
cum non sit testimoniis, sed testibus credendum, c. Qua nos 8 de Cohab. 
Cleric. et mulier. Gl. hic V accusatione. Quare ad evitandam ... falsam 
depositionem testium statutum est ut in causa matrimoniali personaliter 
et propria ac viva voce debeat fieri accusatio, et testes deponere, non 
autem per litteras in absentia, Ab hic n. 3 et Vivian. in Ration. Idem 
statuitur in Instruct. cit. sacrae Congr. Conc., in Instruct. S. Officii cit. 
anni 1883, in Instruct. Austriaca § 159, 162, ete. 

Testes vero, qui legitime testimonium dixerunt, in plures classes 
distribui possunt, alii enim se nil scire de asserta consanguinitate affir- 
marunt, alii testati sunt tantum de publica fama, alii incompletam 
arborem genealogicam designarunt, alii arborem completam texuerunt, 

alii demum aperte denegarunt aliquam consanguinitatem inter Visuva- 
lingam et Annapillai adesse. 

Chellapillai Achichimuttu, soror Marimuttu, interrogata « scisne 
« aliquam cognationem inter Marimuttu et Visuvalingam? », respondit: 
« Nescio ». Erambu Vinasithampy, interrogatus « estne aliqua saltem 
«remota cognatio inter eos? », respondit se illud nescire, et iterum 
rogatus num exsisteret ulla cognatio Visuvalingam inter et Annapillai, 
respondit: « Audivi quidem ita rem se habere, sed ipse non video ullam 
« proximam cognationem ». 

Ponnampalam Chellappa affirmavit quidem ex publica fama inte- 
resse cognationem, quia ita omnes loquentes audivit, sed fassus est se 
nescire communem stipitem, imo et ignorare omnes ascendentes Aruna- 
salam; ideoque nullam rationem ut originem publicae famae dedit. 

Muttu Siny Anander testatus est exsistere cognationem inter matrem 
Marimuttu et patrem Visuvalingam, at iterum interrogatus quaenam ista 
cognatio esset, respondit se nescire qualis ea esset, atque fassus est se 
ex ascendentibus uxoris cognoscere tantum patrem et avum, ex ascenden- 
tibus vero viri solummodo eius patrem. Velupillai Chellaiya interrogatus 
quaenam esset consanguinitas inter Marimuttu et Arunasalam, respondit 
ex parte matris Marimuttu eam se teneri; at fassus est se ignorare qui- 
nam fuerint pater et mater Arunasalam. Ex his igitur vel omnino vel 
saltem cum certitudine consanguinitas deduci nequit. 

E contra vero Samuel Velupillai, interrogatus num novisset aliquam 
consanguinitatem exsistere inter Visuvalingam et Annapillai, respondit: 
« Puto nullam exsistere inter illos consanguinitatem. Utrum exsistat an 
« non aliqua remota cognatio sanguinis, nescio ». Et Christiana Saveri- 
muttu, interrogata num audivisset Visuvalingam et Annapillai esse con- 
sanguineos, fortius negavit: « Non. Nulla est inter eos consanguinitas ». 

Duo tantum ex testibus completam et in genere suo perfectam 
arborem texuerunt genealogicam, in qua e sponsis liceat ascendere 
usque ad abavos, atque ita diiudicare num inter eos exsistat asserta 
cognatio in quartu gradu aequali: hi testes sunt Andiapper Kanniat, 
praeses alicuius templi pagani in pago Karkovalam, et Rev. P. G. Rou- 
vellac, missionarius in urbe Point Pedro. 

Verum, ut praetermittamus has arbores genealogicas non in omni- 
bus inter se concordare, Andiapper Kanniat, ut ex actis patet, nullam 
fere meretur fidem. Praeterea in iudicio visus est nimia levitate et faci- 
litate in re sat implexa et, pro moribus illius regionis, ut acta processus 
demonstrant, difficili, aliquam recitationem memoriter pronunciare et 
velut decantare; affirmavit se compulsasse archivia familiae, ut ait ipse, 

sed haec regesta non erant nisi tituli possessionum et divisionum prae- 
diorum, promisit se allaturum in iudicium haec regesta, sed frustra, 

Pater Rouvellac certe omni fide est dignus; at non apparet ex actis 
num testes ex quibus hausit arborem genealogicam propinqui et affines 
fuissent alicuius ex sponsis, et, quod maximum est, non apparet an isti, 
iuramento praestito, Patrem Rouvellac de consanguinitate edocuerint. 
Ultimo igitur recidimus in testes non iuratos, qui nil probant, ut iuris 
utriusque textus ingeminant, cap. nuper, 51, cap. fraternitatis, 17, cap. de 
testibus, 29, cap. tuis, 39, de testibus et attestationibus, Instruct. cit. S. C. 
Concilii, etc. Dein vero P. Rouvellac dum affirmat: « Au reste je pense 
« que Marimuttu est parent ou allié de Visuvalingam », nimis vaga et 
indeterminata profert, ex quibus consanguinitas cum certitudine deduci 
nequit. Ultimo tandem ipse fassus est in iudicio: « Cependant je n’en 
« suis pas stir ». Quo patet ne ipsum quidem P. Rouvellac pro certo 
habuisse inter eos exsistere assertam consanguinitatem. 

Ex omnibus igitur actis et allatis in causa, sequitur validitatem 
matrimonii in casu constare, vel certo certius eius invaliditatem non 
certo constare, seu esse dubiam. 

Qua etiam posteriori ratione, standum est pro valore matrimonii. 

Hoe enim firmum et sacrum est in iure canonico. Nam si genera- 
liter « quoties non satis apparet, utrum in aliquo actu obeundo defuerit 
« aliquid ex his, quae ad actus substantiam pertinent, utriusque iuris 
«eta Nostris receptissima regula est, in dubio omne factum praesumitur 
« recte factum - ideoque - in dubio respondendum est pro valore actus », 
D’Annibale Theol. Mor. I, 150; a fortiori quoad sacramentum matrimonii 
sacrum et sanctum est in iure canonico et in nostro foro « matrimonium 
« semel celebratum, dummodo matrimonii species non desit, gaudere favore 
« iuris, ut traditur expresse in cap. ult. de Conditionibus ..... aliisque 
« testibus. Hie favor iuris in eo consistit, ut matrimonium semel cele- 
« bratum semper validum habendum sit, donec eius invaliditas plene 
« probetur ... Unde de matrimonio semel celebrato principium: in dubio 
« standum est pro valore matrimonii; quod valet in utroque foro, et a 
« fortiori si agatur de matrimonio fidelium, utpote sacramento » Gasparri, 
de matrimonio, II, 18. 


Quibus omnibus tum quod ius, tum quod factum spectat, perspectis 
ac mature perpensis; Christi nomine invocato, solumque Deum prae 
oculis habentes, Nos infrasecripti Auditores, pro tribunali sedentes, ad 
propositum dubium dicimus, pronunciamus atque definitive sententia- 
mus: Negative, seu Non constare de nullitate matrimonii in casu. 

Ita pronunciamus, mandantes Ordinariis locorum et ministris_tri- 
bunalium ad quos spectat, ut exsecutioni mandent hanc nostram senten- 
tiam et adversus reluctantes procedant ad normam ss. canonum, et prae- 
sertim cap. 3, sess. XXV, de reform., Conc. Trid., iis adhibitis exsecutivis 
et coércitivis mediis quae magis efficacia et opportuna pro rerum adiun- 
ctis exstitura sint. 


Aloisius Sincero, Ponens. 
losephus Mori. 


Fridericus Cattani. 
Sac. T. Tani, Notarius. 


DIARIUM ROMANAE CURIAE 


SEGRETERIA DI STATO. 
NOMINE. 


Con Brevi apostolici il Santo Padre si é degnato di nominare. 


Prelati Domestici di S. S.: 


4 aprile 1913. — Mons. Benedetto Alves de Souza, pro-vicario generale 


dell’archidiocesi di S. Paolo del Brasile. 
5 aprile. — Mons. Massimiliano Brenner, rettore del collegio teutonico 


di S. Maria dell’Anima in Roma. 
8 aprile. — Mons. Francesco di Paola Gasoni, cappellano segreto di S. S. 
9 aprile. — Mons. Enrico Ludwigs, dell’ archidiocesi di Colonia. 
— Mons Giuseppe Felten, della medesima archidiocesi. 


ONORIFICENZE. 


Con Brevi apostolici il Santo Padre si é degnato di conferire le seguenti 
onorificenze: 


L’Ordine della Milizia Aurata, detto dello Speron d’oro: 


9 aprile 1913. — Al Sig. principe don Mario Chigi-Albani, maresciallo 
di santa Romana Chiesa e custode del conclave, presidente del Consiglio 
superiore delle feste Costantiniane. 

La Gran Croce dell’Ordine di S. Silvestro Papa: 
22 aprile 1913. — Al Sig. Giovanni Hasche, dell’archidiocesi di Posen. 


La Commenda dell’Ordine di S. Gregorio Magno, classe civile: 


9 aprile 1913. — Al Sig. Alberto Heimann, dell’ archidiocesi di Colonia. 
— Al Sig. Massimiliano Wirtz, della medesima archidiocesi. 


La Commenda dell’Ordine di S. Gregorio Magno, classe militare: 


2 aprile 1913. — Al Sig. Giuseppe Lattanzi, primo tenente del disciolto 
reggimento dei dragoni pontifici. 


La Commenda dell’ Ordine di S. Silvestro Papa: 


13 aprile 1913. — Al Sig. Giovanni Werth, dell’ archidiocesi di Cambrai. 
16 aprile. — Al Sig. Augusto Miiller, della diocesi di Fulda. 


Il Cavalierato dell’Ordine Piano: 
28 marzo 1913. — Al Sig. Gualtiero Milde, della diocesi di Breslavia. 


Il Cavalierato dell’Ordine di S. Gregorio Magno, classe civile: 


9 aprile 1913. — Al Sig. dott. Martino Winands, dell’ archidiocesi di 
Colonia. 

— Al Sig. Leone Giani, della medesima archidiocesi. 

11 aprile. — Al Sig. avv. Enrico Rondinella, dell’ archidiocesi di Napoli. 

13 aprile. — Al Sig. Géry Pourbaix, dell’ archidiocesi di Cambrai. 

— Al Sig. Luigi Derville, della medesima archidiocesi. 

17 aprile. — Al Sig. dott. Carlo Enrico Schiifer, della diocesi di Fulda. 

23 aprile. — Ai Signori: Giovanni van Menten, Augusto Thomas e Ca- 
millo Cauchie, giornalisti cattolici belgi. 


NECROLOGIO. 


16 aprile 1913. — Mons. Riccardo Casanova, arcivescovo di Guatemala. 
20 aprile. — Mons. Pietro Facciotti, arcivescovo titolare di Calcide. 

26 aprile. — Mons. Giuseppe Alfredo Archambeault, vescovo di Joliette 
(Canada). 

Sub exitum mensis Maii Typis Va- 
ticanis vulgabitur: 


MARTYROLOGIUM 
ROMANUM 


Gregorii XIll jussu editum, Urbani Vill et 
Clementis X auctoritate recognitum ac 
deinde anno MDCCXLIX Benedicti XIV 
Opera ac studio emendatum et auctum. 


Editio typica Vaticana, auspice SS. D. N. Pio 
Papa X, confecta, in qua Sanctorum et Beatorum 
exstant elogia, a S. Rituum Congregatione ad haec 
usque tempora adprobata. 


Haec Romani Martyrologii editio, quam 
S. Rituum Congregatio diligenter recognovit 
ac Typicam declaravit, multo emendatior mul- 
toque locupletior est quam quae ad hunc diem 

rodierunt, retractatis additisve nonnullis 

anctorum "elogiis, ipso aliquantum commu- 
tato eorum ordine, adiectis etiam variis indi- 
cibus, quorum ope facillimum est reperire, 
quidquid in libro perquiratur. 

Voluminis duplex est forma: maior pro 
servitio chorali, minor pro usu privato ac pro 
iis, qui rebus student liturgicis. 

Simul cum duplici editione latina prodibit 
altera italico sermone exarata, in commodum 
praesertim Monialium, nec non Congregatio- 
num Religiosarum et piarum Confraternita- 
tum, piarumque Familiarum, in quibus quo- 
tidie Martyrologium Romanum, ad omnium 
intelligentiam, lingua vulgari legi solet. 


PRETIA: 


Editio in-8 maf. (29 x 20), in charta ma- 
nufacta et charactere rubro-nigro, 
fol. Lxxxvill-346. Lib. 8,50 


— Volumen pelle caprina contectum dorso, ce- 
terum linteo, angulis rotundatis, — sectione 
rubricatis, titulo aureo. . . . 


— Cum tegumento pellis caprinae nigrae, angulis 
rotundis, sectione foliorum aurea, dorso late- 
ribusque auro ornatis . . 3 Lib. 15 — 


Editio in-8 min. (22 x 14), in aan optima 
et levigata et charactere rubro-nigro, 
fol. cxuix-498. . . . . Lib. 4,50 


— Volumen pelle caprina contectum dorso, ce- 
terum linteo, angulis rotundatis, foliis sectione 
rubricatis, titulo aureo. . . . . . Lib. 


— Cum tegumento pellis caprinae nigrae, angulis 
rotundis, sectione foliorum aurea, dorso late- 
ribusque auro ornatis . . ... . . Lib. 

Editio in-8 (26 x 16), italico sermone exarata, 
ad usum Congregationum et Confrater- 
nitatum, in charta manufacta et chara- 
ctere rubro-nigro, fol. 400. Lib. 4 — 


— Volumen pelle caprina contectum dorso, ce- 
terum linteo, angulis rotundatis, —- sectione 
rubricatis, titulo aureo. . . . . Lib, 7— 

— Cum tegumento pellis caprinae nigrae, angulis 
rotundis, sectione foliorum aurea, dorso ‘late- 
ribusque auro ornatis . « 


Alla fine deI mese di Maggio si pub- 
blichera dalla Tipografia Vaticana il 


MARTIROLOGIO 
ROMANO 


Edito per ordine di Gregorio XIll, riconosciuto 
per autorita di Urbano VIIl e Clemente X, 
e€ quindi nel 1749 emendato ed accresciuto 
per opera e studio di Benedetto XIV. 


Edizione tipica Vaticana fatta sotto gli auspici 
del SS.mo Signor Nostro Pio Papa X, nella quale 
sono inseriti gli elogi dei Santi e dei Beati, fino ad 
oggi approvati dalla S. Congregazione dei Riti. 


Questa edizione del Martirologio Romano, 
che la Sacra Congregazione dei Riti ha rive- 
duto e dichiarato tipica, 6 molto pit corretta 
e pit ricca di quelle che fino ad oggi furono 
pubblicate, essendo stati corretti ed aggiunti 
aleuni elogi di Santi, ed essendovi aggiunti 
vari indici, i quali rendono facilissima ogni 
ricerca che abbia a farsi nel libro. 

ll volume esce in doppio formato: uno 
pia grande pel servizio corale, l’altro pit 
piccolo per uso privato e per comodo di quelli 
che si occupano di cose liturgiche. 

Unitamente alla duplice edizione latina 
si pubblichera l’edizione in lingua italiana, 
per comodita specialmente delle Monache, 
delle Congregazioni Religiose, delle pie Con- 
fraternite e delle Famiglie cristiane nelle quali 
ogni giorno, ad intelligenza di tutti, si suol 
leggere il Martirologio Romano in lingua 
volgare. 


PREZZI: 


Edizione in-8 gr. (29 x 20), in carta a mano 
e carattert rosso-neri, pagg. LXXXVIII- 
Lire 8,50 
— In mezza legatura, in pelle 
di capra, cartoni in tela, angoli rotondi, taglio 
rosso, titolo in oro sul dorso ire 12— 
— In piena pelle di capra nera, angoli rotondi, 
~ doratura sul e sui taglio do- 
rato . . . Lire 15 — 


Edizione in-8 pice. (22 22 x ary in ottima carta 
levigata e caratteri rosso-neri, pp. CXLIX- 
498 Lire 4,50 


— In mezza legetare, nn ed angoli in pelle 
~ di capra, cartoni in tela, angoli rotondi, taglio 
rosso, titolo in oro sul dorso . ire 7— 
— In piena pelle di capra nera, angoli rotondi, 
~ dora ura e sui veal, taglio do- 
rato . Lire $— 


Edizione in-8 (26 x 16), welietie in lingua 
italiana, in caratteri grandi rosso-neri, 
carta a mano-macchina, pp. 400 . Lire 4 — 


— In mezza legatura, dorso ed angoli in pelle 
~ di capra, cartoni in tela, angoli rotondi, taglio 
rosso, titolo in oro sul dorso . ... ire 7— 

— In piena pelle di capra nera, angoli rotondi, 
~doratura sul dorso e sui are taglio do- 
rato . . Lire 

PSALTERIUM BREVIARIL ROMANI cum orai- 


nario Divini Officii iussu SS. D. N. Pii Pp. X novo ordine per 
Hebdomadam dispositum et editum. Editio typica iterum impressa, 
pp. xvi-290-[12], carattere rosso-nero. 


In brochure (su carta tipo giapponese leggerissima) L. 2,50 


Legato in tela inglese nera e taglio rosso . . . » 3,50 
» > » » » » » GOTO . «+ « « ® 3,80 
> » pelle chagrin nera e taglio oro . . . » 5,— 


ANTIPHONATLE Sacrosanctae Romanae Ecclesiae 


pro diurnis horis ss. D. N. Px X, P. M. iussu resti- 
tutum et editum. - 1912. - In 8° su earta fina, pp. 1164 con incisioni in nero 
e colori L. S. - (Legato in pelle chagrin e taglio rosso L. 12. - Legato 
in mezza pelle e tela L. 10,50). 


GRADUALE Sacrosanctae Romanae Ecclesiae De 
Tempore et De Sanctis SS. D. N. Pu X, P. M. iussu 
restitutum et editum. Cui addita sunt Festa Novissima, 1908. - 
In 8°, pp. 940 con incisioni in nero e colori. In brochure L. 6. - Legato in 
pelle nera, taglio rosso L. 10. 


— Excerpta e Graduali Romano in duobus tomis diviso, L. 0,80. (Sono 
vari fogli di stampa che rendono possibile la divisione del Liber Gradualis 
in 2 volumi). 


CULLECTANEA S. CONGREGATIONIS DE PROPAGANDA FIDE seu Decreta, 


Instructiones, Reseripta pro Apostolicis Missionibus. - 2 vol. in 4° L. 20. 
(Vou. I [pp. virt-732], ann. 1622-1866, nn. 1-1299. - Vo. II [pp. 573], ann. 1867-1906, 
nn. 1300-2317). 


‘DECRETA AUTHENTICA CONGREGATIONIS SACRORUM RITUUM, ex Actis 
eiusdem collecta eiusque auctoritate promulgata. - Sex VoL. in 8° grande 
charta manufacta. - Pretiom L. 46. 

Vol. I (pp. xx1v-486). Ab anno 1588 num. | usque ad annum 1705 num. 2162, 

» II (pp. x1-484). Ab anno 1706 num. 2163 usque ad annum 1870 num. 3232, 

» II (pp. vii-383). Ab anno 1871 num. 3233 usque ad annum 1899 num. 4051. 


» IV (pp. 1v-442). Commentaria ad instructionem Clementis XI, pro Expositione SS. Sa- 
cramenti in forma XL Horarum et suffragia atque adnotationes super Decretis 
Sacrae Rituum Congregationis. 

» V (pp. rv-523). Index generalis rerum occurrentium in Decretis Sacrae Rituum 

Congregationis per tria priora authenticae Collectionis volumina digestis, 

cum enunciatione suffragiorum atque adnotationum quae in quarto volumine 

exhibentur. 


VI. Appendix I (pp. x1-177). Ab anno 1900 num. 4052 ad annum 1911 num. 4284 
cum suo Indice Generali (Sextus Volumen venditur etiam seorsim L. 6). 

